Babelscape/SREDFM huggingface dataset:
Χεντάι

Χεντάι (ιαπωνικά: 変態 ή へんたい) είναι ιαπωνική λέξη που μπορεί να μεταφραστεί σαν "αλλαγή μορφής", "ανωμαλία" ή "μεταμόρφωση". Στην αργκό σημαίνει "το διεστραμμένο" (σεξουαλικά) και χρησιμοποιείται τόσο στην Ιαπωνία όσο και σε πολλές άλλες χώρες αναφορικά με ανιμέ, μάνγκα και βιντεοπαιχνίδια με σεξουαλικό ή πορνογραφικό περιεχόμενο. Ο όρος "χεντάι" (hentai) επίσης χρησιμοποιείται (έξω από την Ιαπωνία) για να αναφερθεί γενικά σε πορνογραφικά κόμικς που δεν είναι απαραίτητα ανιμέ ή μάνγκα. Αυτή είναι συχνότερα η περίπτωση εάν το εν λόγω κόμικ είναι μια μίμηση προϋπάρχοντος κόμικ ή ενός χαρακτήρα (π.χ. πορνογραφικό κόμικ της πριγκίπισσας Γιασμήν).
thumb|right|250px|Το όνειρο της γυναίκας του ψαρά, ξυλογραφία 19ου αιώνα
Σε αντίθεση με τη φωτογραφική πορνογραφία, το χεντάι επιτρέπει πλήρη χρήση της φαντασίας σε αδύνατες ή και κοινωνικά απαράδεκτες σκηνές. Επίσης, πολλές φορές οι χαρακτήρες είναι φανταστικά πλάσματα με έντονες διαστροφές ή υπερφυσικά σεξουαλικά χαρίσματα.
Πάιας Γουίνγκτι

Ο Πάιας Γουίνγκτι ("Paias Wingti", 2 Φεβρουαρίου 1951) είναι πολιτικός από την Παπούα Νέα Γουινέα και πρώην πρωθυπουργός της το 1985-1988 και 1992-1994. 

Γεννήθηκε το 1951 και κατάγεται απο την φυλή "Jika" . Το 1977 εκλέχτηκε για πρώτη φορά στο κοινοβούλιο και από το 1985 είναι πρόεδρος του Δημοκρατικού Κόμματος του Λαού . Έχει διατελέσει κυβερνήτης της δυτικής επαρχίας το 1995-1997 και από το 2002 ως το 2007. Στις εκλογές του 2007 απέτυχε να επανεκλεγεί.. Μαζί με τη βουλευτική έδρα έχασε και το αξίωμα του Κυβερνήτη.
Μαγνητικός κβαντικός αριθμός

Στην ατομική Φυσική, ο μαγνητικός κβαντικός αριθμός είναι ο τρίτος από ένα σύνολο κβαντικών αριθμών (όπου συμπεριλαμβάνονται επίσης ο κύριος κβαντικός αριθμός,ο Αζιμουθιακός κβαντικός αριθμός (ή κβαντικός αριθμός της τροχιακής στροφορμής), ο μαγνητικός κβαντικός αριθμός (Δυναμικό) και ο κβαντικός αριθμός του σπίν) οι οποίοι περιγράφουν την κβαντική κατάσταση ενός ηλεκτρονίου και συμβολίζεται με το γράμμα "m". Ο μαγνητικός κβαντικός αριθμός δείχνει τα διαθέσιμα ενεργειακά επίπεδα εντός ενός υποφλοιού.
Θέων ο Αλεξανδρεύς

:"* Για άλλους Θέωνες (μερικοί από τους οποίους επίσης εργάσθηκαν στην Αλεξάνδρεια) δείτε το λήμμα Θέων."

Ο Θέων ο Αλεξανδρεύς (περ. 335 – περ. 405) ήταν Έλληνας λόγιος και μαθηματικός, που έζησε στην Αλεξάνδρεια της Αιγύπτου.

Ο Θέων υπήρξε ο τελευταίος διευθυντής της Βιβλιοθήκης της Αλεξάνδρειας πριν την καταστροφή της, καθώς και του «Μουσείου» (πανεπιστημίου) της (Λεξικό της Σούδας, όπου αναφέρεται ως σύγχρονος του Πάππου), μέχρι που και το δεύτερο έπαψε να λειτουργεί με διαταγή του Αυτοκράτορα Θεοδοσίου το 391. Ο Θέων ήταν ο πατέρας της περίφημης μαθηματικού και νεοπλατωνικής φιλοσόφου Υπατίας.

Το κορυφαίο επίτευγμα του Θέωνος μάλλον αποδείχθηκε η έκδοση από αυτόν των "Στοιχείων" του Ευκλείδη, περί το 364, από την οποία η ανθρωπότητα διδασκόταν Γεωμετρία επί 15 αιώνες, και ανατυπωνόταν μέχρι το 1814 — «παραμένει ακόμα ένα λαμπρό βοήθημα» κατά τη διατύπωση του Καρλ Σαγκάν. Ακόμα, ο Θέων συνέγραψε Αριθμητική και έγραψε ακόμα για τα «σημεία και εξετάσεις» των πτηνών, για την ανατολή του Σειρίου και για τις πλημμύρες του Νείλου.

Ωστόσο, ο κύριος όγκος της συνεισφοράς του Θέωνος αποτελείται από σχόλια πάνω σε σημαντικά έργα των συγγραφέων των ελληνιστικών χρόνων. Σε αυτά περιλαμβάνονται οι ευκλείδειες «συνομιλίες» ("«Συνουσίαι»") και σχολιασμοί ("«Εξήγησεις»") του "«Προχείρου Κανόνος»", του "«Μικρού αστρολάβου»" και της "«Αλμαγέστης»" του Πτολεμαίου, καθώς και του αστρονομικού ποιητή Αράτου. Σήμερα σώζεται το πρώτο βιβλίο από τα σχόλια στον Πτολεμαίο και αποσπάσματα από τα άλλα.

Στον Θέωνα αυτόν αποδίδονται, χωρίς μεγάλη βεβαιότητα, δύο επιγράμματα της Παλατινής Ανθολογίας (VII 292, IX 41).
Quino

Ο Quino (Κίνο) (17 Ιουλίου 1932, Φουενχιρόλα, Ισπανία - 30 Σεπτεμβρίου 2020, Μπουένος Άιρες, Αργεντινή) ήταν Αργεντίνος σκιτσογράφος, ο οποίος έγινε γνωστός για τη δημιουργία της Μαφάλντα. Το πραγματικό του όνομα ήταν Χοακίν Σαλβαδόρ Λαβάδο ("Joaquín Salvador Lavado"). Γεννήθηκε στις 17 Ιουλίου 1932 στην πόλη Φουενχιρόλα της Ισπανίας. Η οικογένειά του μετανάστευσε στην Αργεντινή μετά το ξέσπασμα του Ισπανικού Εμφυλίου. Σπούδασε στην Σχολή Καλών Τεχνών της Μεντόσα της Αργεντινής. Πρωτοσχεδίασε το κόμικ Μαφάλντα σε μία αργεντίνικη εφημερίδα το 1964 και αμέσως σημείωσε μεγάλη επιτυχία. Η έκδοση του κόμικ συνεχίστηκε μέχρι το 1973. Η Μαφάλντα είχε επιλεχθεί ως εκπρόσωπος για την Σύμβαση για τα Δικαιώματα του Παιδιού της UNICEF.Απεβίωσε στις 30 Σεπτεμβρίου 2020 στο Μπουένος Άιρες.
Αλέκος Μαθιουδάκης

Ο Αλέκος Μαθιουδάκης (1919-2002), ήταν κομμουνιστής, αγωνιστής της Εθνικής Αντίστασης και συγγραφέας. Διετέλεσε πρόεδρος της κοινότητας Κοξαρέ Ρεθύμνου και υποψήφιος βουλευτής του ΚΚΕ.
Βέρνερ Φος

Ο Βέρνερ Φος (Werner Voss, 13 Απριλίου 1897 – 23 Σεπτεμβρίου 1917) ήταν Γερμανός ανθυπολοχαγός, ιπτάμενος άσος του Α' Παγκοσμίου Πολέμου, φίλος και ανταγωνιστής του διάσημου Κόκκινου Βαρώνου, Μάνφρεντ φον Ριχτχόφεν. Υπήρξε ο τέταρτος κατά σειρά ιπτάμενος άσος της Γερμανικής Αυτοκρατορικής Αεροπορίας με 48 καταρρίψεις, κάτοχος του παρασήμου Pour Le Merite (γνωστό και με την προσωνυμία Blue Max)
Ζόραν Τζίντζιτς

Ο Ζόραν Τζίντζιτς ("Зоран Ђинђић", 1 Αυγούστου 1952 - 12 Μαρτίου 2003) ήταν Σέρβος πολιτικός, Πρωθυπουργός της Σερβίας από το 2001 μέχρι τη δολοφονία του το 2003. Ήταν δήμαρχος του Βελιγραδίου το 1997 και επί μακρόν πολιτικός της αντιπολίτευσης εδώ και πολύ καιρό και διδάκτωρ της φιλοσοφίας.

Ο Τζίντζιτς ήταν ένας από τους αρχικούς δεκατρείς επανιδρυτές του σύγχρονου Δημοκρατικού Κόμματος, του οποίου έγινε πρόεδρος το 1994..Κατά τη δεκαετία του 1990 ήταν ένας από τους ηγέτες της αντιπολίτευσης στην κυβέρνηση του Σλόμπονταν Μιλόσεβιτς και έγινε πρωθυπουργός της Σερβίας το 2001 μετά την ανατροπή του. Ως πρωθυπουργός υποστήριξε τις δημοκρατικές μεταρρυθμίσεις και την ενσωμάτωση της Σερβίας στις ευρωπαϊκές δομές . Δολοφονήθηκε το 2003 από το Ζβέζνταν Γιοβάνοβιτς, πρώην μέλος των Ειδικών Δυνάμεων με δεσμούς με τη Μαφία του Ζέμουν Steven Erlanger (16 March 2003).
Καρατσάγεβο-Κιρκασία

thumb|250px|right
Η Δημοκρατία του Καρατσάγεβου-Κιρκασίας (Ρωσική: Карача́ево-Черке́сская Респу́блика , Καρατσαϊκή-Μπαλκαρική: Къарачай-Черкес Республика , Καμπαρντινική: Къэрэшей-Шэрджэс Республикэ) ή το Καρατσάγεβο-Κιρκασία είναι διοικητικό διαμέρισμα της Ρωσικής Ομοσπονδίας. Υπάγεται στο Ομοσπονδιακό Διαμέρισμα Βορείου Καυκάσου και συνορεύει νοτιοδυτικά με τη Γεωργία. Πρωτεύουσά της είναι το Τσερκέσκ (129.069 κάτοικοι - απογραφή 2010). Στα εδάφη της βρίσκεται το όρος Ελμπρούς, με υψόμετρο 5.642 μ. 

Συνταγματικά η Δημοκρατία συνίσταται από τις εθνότητες των Καρατσαϊτών (38,5% του πληθυσμού) και των Κιρκασίων (11,3%), όμως και οι δύο μαζί αποτελούν μόλις το ήμισυ του πληθυσμού. Οι υπόλοιποι είναι Ρώσοι (33,6%) ή ανήκουν σε μικρότερες εθνότητες του Καυκάσου. 

Το Αυτόνομο Όμπλαστ Καρατσάγεβου-Κιρκασίας ιδρύθηκε στις 12 Ιανουαρίου 1922, στα πρώτα χρόνια της Σοβιετικής Ένωσης, μετά την επικράτηση της Οκτωβριανής Επανάστασης στον Καύκασο. Στις 26 Απριλίου 1926 διασπάστηκε στο Αυτόνομο Όμπλαστ Καρατσάγεβου και στο Εθνικό Όκρουγκ Κιρκασίας. Εξ αυτών το δεύτερο έλαβε καθεστώς αυτόνομου όμπλαστ στις 30 Απριλίου 1928. Το πρώτο καταργήθηκε το 1943 και ο λαός των Καρατσαϊτών, αφού κατηγορήθηκε για συνεργασία με τους Ναζί, εκτοπίστηκε στις Δημοκρατίες του Καζακστάν και του Ουζμπεκιστάν, ενώ το μεγαλύτερο μέρος των εδαφών του Καρατσάγεβου διαμοιράστηκε μεταξύ του Κράι Σταυρούπολης και της ΣΣΔ Γεωργίας. Στις 9 Ιανουαρίου 1957 επανιδρύθηκε το Αυτόνομο Όμπλαστ Καρατσάγεβου-Κιρκασίας. Το 1991 της παραχωρήθηκε το καθεστώς της Αυτόνομης Σοβιετικής Σοσιαλιστικής Δημοκρατίας υπαγομένης στη Ρωσική ΣΣΔ. Το προνομιακό καθεστώς της Δημοκρατίας κράτησε και μετά τη διάλυση της Σοβιετικής Ένωσης, στο πλαίσιο τώρα της Ρωσικής Ομοσπονδίας.
Β΄ κατηγορία ποδοσφαίρου ανδρών Κύπρου 2002-03

Η Β΄ κατηγορία ποδοσφαίρου ανδρών Κύπρου 2002-03 ήταν η 48η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η Αναγέννηση Δερύνειας για 2η φορά στην ιστορία της.
Τζαντάν Ερτσετίν

Η Τζαντάν Ερτσετίν, γεννημένη στις 10 Φεβρουαρίου 1963 στο Κιρκλαρελί, είναι Τουρκάλα τραγουδίστρια. Φοίτησε στο Λύκειο του Γαλατασαράι και κατόπιν σπούδασε στο Πανεπιστήμιο της Κωνσταντινούπολης από όπου και απέκτησε πτυχίο στην Αρχαιολογία. Το 1991 αποφοίτησε από το Δημοτικό Ωδείο της Κωνσταντινούπολης όπου και διδάχτηκε κλασική όπερα. Εκπροσώπησε τη χώρα της στο Διαγωνισμό της Γιουροβίζιον του 1986, ο οποίος έλαβε χώρα στο Μπέργκεν της Νορβηγίας, σαν μέλος του συγκροτήματος Klips ve Onlar με το τραγούδι "Halley".

Σήμερα, παράλληλα με τις συναυλίες της, εργάζεται και ως καθηγήτρια μουσικής στο Λύκειο του Γαλατασαράι.
Β΄ κατηγορία ποδοσφαίρου ανδρών Κύπρου 2003-04

Η Β΄ κατηγορία ποδοσφαίρου ανδρών Κύπρου 2003-04 ήταν η 49η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η Νέα Σαλαμίνα για 4η φορά στην ιστορία της.
Β΄ κατηγορία ποδοσφαίρου ανδρών Κύπρου 2004-05

Η Β΄ κατηγορία ποδοσφαίρου ανδρών Κύπρου 2004-05 ήταν η 50η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε o ΑΠΟΠ Κινύρας Πέγειας για 1η φορά στην ιστορία του.
Β΄ κατηγορία ποδοσφαίρου ανδρών Κύπρου 2005-06

Η Β΄ κατηγορία ποδοσφαίρου ανδρών Κύπρου 2005-06 ήταν η 51η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η Αθλητική Ένωση Πάφου για 1η φορά στην ιστορία της.
Εμμανουήλ Ρούκουνας

Ο Εμμανουήλ Ρούκουνας είναι ομότιμος καθηγητής του πανεπιστημίου Αθηνών και μέλος της Ακαδημίας Αθηνών.

Γεννήθηκε το 1933 στο Ζαγκαζίγκ της Aιγύπτου και σπούδασε νομική στο Παρίσι, τη Χάγη και τη Νέα Υόρκη. Ακολούθησε ακαδημαϊκή καριέρα και το 1970 έγινε υφηγητής στη νομική σχολή του πανεπιστημίου Αθηνών. Το 1980 εξελέγη τακτικός καθηγητής διεθνούς δικαίου της ίδιας σχολής και συνταξιοδοτήθηκε το 2001, οπότε και του δόθηκε ο τίτλος του ομότιμου καθηγητή. Ως καθηγητής έχει διδάξει σε πολλά πανεπιστήμια του εξωτερικού καθώς και στην σχολή Διεθνούς δικαίου της Χάγης. Το 1997 εξελέγη τακτικό μέλος της Ακαδημίας Αθηνών, της οποίας το 2005 χρημάτισε πρόεδρος.

Την περίοδο 1985-1991 διετέλεσε μέλος της Επιτροπής Διεθνούς Δικαίου των Ηνωμένων Εθνών ενώ έχει διατελέσει και μέλος της Διευθύνουσας Επιτροπής Ανθρωπίνων Δικαιωμάτων του Συμβουλίου της Ευρώπης, μέλος του Iνστιτούτου του Διεθνούς Δικαίου (1993), του Διεθνούς Mονίμου Δικαστηρίου Διαιτησίας (2001) κ.α. Την περίοδο 1993 - 1999 ήταν εκπρόσωπος του Γενικού Γραμματέα των Hνωμένων Eθνών για τη Δυτική Σαχάρα. Έχει εκπροσωπήσει την Ελλάδα σε αρκετές επιτροπές των Ηνωμένων Εθνών. Το 2008 ορίστηκε ως "ad hoc" δικαστής στο Διεθνές Δικαστήριο της Χάγης μετά την προσφυγή της Πρώην Γιουγκοσλαβική Δημοκρατία της Μακεδονίας για το θέμα της εφαρμογής της Ενδιάμεσης Συμφωνίας του 1995, η οποία απαγορεύει στην Ελλάδα να προβάλλει αρνησικυρία "(veto)" για την συμμετοχής της πΓΔΜ σε διεθνή οργανισμό. Στις 22 Σεπτεμβρίου 2009 εξελέγη πρόεδρος του Ινστιτούτου Διεθνούς Δικαίου.

Έχει συγγράψει πλήθος επιστημονικών βιβλίων.
Β΄ κατηγορία ποδοσφαίρου ανδρών Κύπρου 2007-08

Η Β΄ κατηγορία ποδοσφαίρου ανδρών Κύπρου 2007-08 ήταν η 53η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η ΑΕΠ Πάφου για 2η φορά στην ιστορία της.
Β΄ κατηγορία ποδοσφαίρου ανδρών Κύπρου 2008-09

Η Β΄ κατηγορία ποδοσφαίρου ανδρών Κύπρου 2008-09 ήταν η 54η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε o Ερμής Αραδίππου για 3η φορά στην ιστορία του.
Δημήτρης Γιωτόπουλος

Ο Δημήτρης Γιωτόπουλος (1901-1965) (ψευδώνυμα: "Witte", "Βήτα", "Εργασία", "Σταύρος") ήταν επιφανές στέλεχος του τροτσκιστικού κινήματος στη δεκαετία 1925-1935 και ο ηγέτης του ρεύματος του Αρχειομαρξισμού. 

Μετά το 1947 αποκήρυξε την κομμουνιστική ιδεολογία και στράφηκε προς το φιλελευθερισμό και τον αντικομμουνισμό.
Β΄ κατηγορία ποδοσφαίρου ανδρών Κύπρου 2009-10

Η Β΄ κατηγορία ποδοσφαίρου ανδρών Κύπρου 2009-10 ήταν η 55η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η Αλκή Λάρνακας για 4η φορά στην ιστορία της.
Β΄ κατηγορία ποδοσφαίρου ανδρών Κύπρου 2000-01

Η Β΄ κατηγορία ποδοσφαίρου ανδρών Κύπρου 2000-01 ήταν η 46η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η Αλκή Λάρνακας για 3η φορά στην ιστορία της.
Αλέκος Παπασίκας

Ο Αλέκος Παπασίκας είναι Έλληνας παλαίμαχος ποδοσφαιριστής που αγωνίστηκε για 17 χρόνια στον Πανιώνιο τις δεκαετίες 1960-70, από τα οποία τα έξι ως αρχηγός. Αποτέλεσε το στυλοβάτη της άμυνας του συλλόγου, από τον οποίο ουδέποτε πήρε μεταγραφή. Στην καριέρα του κατέχει ένα σπάνιο ρεκόρ, αφού δεν δέχτηκε ποτέ κίτρινη ή κόκκινη κάρτα. Υπήρξε διεθνής με την Εθνική Νέων.
F-22 Raptor

Το F-22 Raptor είναι αμερικανικό μαχητικό αεροσκάφος πέμπτης γενιάς χαμηλής παρατηρησιμότητας. Η κύρια αποστολή του είναι η αεροπορική υπεροχή αλλά είναι ικανό να αναλάβει και άλλες αποστολές όπως βομβαρδισμού και ηλεκτρονικού πολέμου. Το F-22 αυτή τη στιγμή αποτελεί την αιχμή του δόρατος της Αμερικανικής Πολεμικής Αεροπορίας.
Μαχαμπαράτα

Η Μαχαμπαράτα ή, εξελληνισμένα, Μαχαβαράτα είναι γιγάντιο ινδικό έπος και γενικότερα λογοτεχνικό έργο, γραμμένο στα σανσκριτικά. Είναι ένα από τα τρία σημαντικότερα έπη της Ινδίας (τα άλλα είναι το Ραμαγιάνα, και οι Μεγάλες Πουράνες). Η ονομασία είναι σύνθετη σανσκριτική λέξη από το ""Μάχα" (=μεγάλος , μέγας) + "Μπαράτα"" (ονομασία φυλής), που σημαίνει: "Μεγάλοι Μπαράτα", ή "Μεγάλη δυναστεία των Μπαράτα".
Αζίζ Ντουγουάικ

Ο Αζίζ Ντουγουάικ (Aziz Duwaik, στα αραβικά: عزيز دويك) (γεννήθηκε γύρω στα 1950) είναι πολιτικός από την Παλαιστίνη. Θεωρείται από το κόμμα του, τη Χαμάς, Πρόεδρος του Κράτους της Παλαιστίνης από τις 9 Ιανουαρίου του 2009, όταν η θητεία του αντιπάλου του, Μαχμούτ Αμπάς, από το κόμμα Φατάχ, τερματίστηκε. Έγινε πρόεδρος του παλαιστινιακού νομοθετικού συμβουλίου στις 18 Ιανουαρίου του 2006. Φυλακίστηκε στο Ισραήλ στις 6 Αυγούστου του 2006 με την κατηγορία ότι ήταν μέλος της Χαμάς και απελευθερώθηκε στις 22 Ιουνίου του 2009. H θητεία του Αμπάς ως Προέδρου έληξε στις 15 Ιανουαρίου 2009. Έκτοτε ο Ντουγουάικ αναγνωρίζεται ως Πρόεδρος από την κυβέρνηση Χαανίγια στη Λωρίδα της Γάζας, ενώ ο Αμπάς αναγνωρίζεται από την κυβέρνηση Φαγιάντ στην Δυτική Όχθη.
Δήμος Διστόμου

Ο Δήμος Διστόμου ήταν δήμος του νομού Βοιωτίας που λειτούργησε την περίοδο 1946-2010. Συστάθηκε αρχικά το 1946 και προήλθε από αναγνώριση της μέχρι τότε κοινότητας Διστόμου σε δήμο. Με το πρόγραμμα Καποδίστριας, το 1999, διευρύνθηκε με τη συνένωση στον δήμο της παλαιότερης κοινότητας Στειρίου. Ο νέος διευρυμένος δήμος λειτούργησε την περίοδο 1999-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Διστόμου - Αράχοβας - Αντίκυρας. Βρισκόταν βορειοδυτικά του νομού και συνόρευε με τους δήμους Λεβαδέων, Αράχωβας, Δαύλειας και με τις κοινότητες Αντίκυρας και Κυριακίου. Αποτελούταν από δύο δημοτικά διαμερίσματα, το δημοτικό διαμέρισμα Διστόμου και το δημοτικό διαμέρισμα Στειρίου. Ο πληθυσμός του δήμου ήταν 4.368 κάτοικοι σύμφωνα με την απογραφή του 2001.
Τραμ

Τραμ PESA 120N στη [[Βαρσοβία]]
Συρμός του τραμ της [[Βιέννη]]ς
Τραμ (ελληνικά: Τροχιόδρομος) ονομάζεται ο σιδηρόδρομος πόλης. Η λέξη είναι σκοτσέζικης και περιγράφει ένα μικρό σιδηρόδρομο που κυκλοφορεί στους δρόμους της πόλης, καθώς και σε ξεχωριστό χώρο διέλευσης. Ο πιο κοινός τύπος ιστορικά, είναι το ηλεκτροκίνητο τραμ. Αναπτύχθηκε στα τέλη του 19ου αιώνα και αντικατέστησε το ιππήλατο τραμ. Κατά μέσον όρο, το τραμ μπορεί να εκτείνεται 15 χιλιόμετρα από το κέντρο της πόλης.

Αν και αραιά το τραμ χρησιμοποιείται επίσης ως μέσο εμπορευματικών μεταφορών. Το τραμ είναι ελαφρύτερο και μικρότερο από ό,τι τα συμβατικά και τα ταχείας διέλευσης τρένα, αλλά το μέγεθός του αυξάνεται με ταχείς ρυθμούς. Για παράδειγμα, τα τραμ-τρένα μπορεί επίσης να λειτουργούν σε συνήθεις σιδηροδρομικές γραμμές, ένα τραμ μπορεί να αναβαθμιστεί σε ένα ελαφρύ τρένο σε μια γρήγορη γραμμή διέλευσης, δύο αστικά τραμ μπορούν να συνδεθούν με ένα υπεραστικό, κ.λπ. Για όλους αυτούς τους λόγους, οι διαφορές μεταξύ των διαφόρων τρόπων σιδηροδρομικών μεταφορών είναι συχνά δυσδιάκριτες.

Σήμερα, τα περισσότερα τραμ χρησιμοποιούν ηλεκτρική ενέργεια, συνήθως από μια εναέρια ηλεκτροφόρα γραμμή μέσω παντογράφου, σε ορισμένες μόνο περιπτώσεις με συρόμενο πέλμα σε μία τρίτη σιδηροτροχιά όπως το μετρό ή με τρόλεϊ πόλο όπως το ηλεκτροκίνητο λεωφορείο (τρόλεϊ). Εάν είναι απαραίτητο, μπορούν να έχουν δυο συστήματα τροφοδοσίας: 1) ηλεκτρικής ενέργειας σε δρόμους της πόλης, και 2) ντίζελ σε περισσότερες αγροτικές περιοχές. Τα τραμ περιλαμβάνονται πλέον στον ευρύτερο όρο "ελαφρά σιδηροδρομικά οχήματα".

Το διάστημα 1950 - 1960 τα περισσότερα τραμ διεθνώς αντικαταστάθηκαν με λεωφορεία και τρόλεϊ, λόγω λειτουργικού κόστους των δικτύων.

Σήμερα σχεδόν όλες οι σημαντικές μεγάλες πόλεις του κόσμου επανέφεραν ή ανέπτυξαν από την αρχή τα δίκτυα τραμ, όπως το Παρίσι και η Αθήνα. Οι λόγοι της αναγέννησης του τραμ είναι το μικρότερο λειτουργικό κόστος από τα μετρό και οι μεγαλύτερες δυνατότητες μεταφοράς από τα λεωφορεία. Σε πόλεις της Γαλλίας, της Ιταλίας και της Γερμανίας τα νέα τραμ έχουν συμβάλει στην περιβαλλοντική και τουριστική ανάπτυξη.
Α΄ κατηγορία ποδοσφαίρου ανδρών Κύπρου 2009-10

Η Α΄ κατηγορία ποδοσφαίρου ανδρών Κύπρου 2009-10 ήταν η 71η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ομόνοια για 20η φορά στην ιστορία της.
Δήμος Δερβενοχωρίων

Ο Δήμος Δερβενοχωρίων ήταν δήμος του νομού Βοιωτίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Τανάγρας. Καταλάμβανε μεγάλο μέρος του δυτικού τμήματος της Πάρνηθας. Ο δήμος είχε πληθυσμό 2.191 κατοίκους σύμφωνα με την απογραφή του 2001 και έκταση 222,938 τ.χλμ. Πρωτεύουσα του δήμου ήταν η Πύλη.
Γκόλουμ

Το Γκόλουμ, ως ο κινηματογραφικός χαρακτήρας στην τριλογία «[[Ο Άρχοντας των Δαχτυλιδιών]]»
O Γκόλουμ (γεννήθηκε ως "Σμίγκολ") είναι ένας φανταστικός χαρακτήρας από τα βιβλία του Τόλκιν. O Γκόλουμ κάνει την πρώτη το εμφάνιση στο βιβλίο φανταστικής λογοτεοχνίας του Τόλκιν, Το Χόμπιτ, και αργότερα παίζει κύριο ρόλο στα βιβλία της τριλογίας Ο Άρχοντας των Δαχτυλιδιών.

O Γκόλουμ είναι ένα Χόμπιτ το οποίο εξαιτίας της μακρόχρονης κατοχής του Ενός Δαχτυλιδιού με τα χρόνια μεταλλάχτηκε σωματικά και τρελάθηκε.

Πήρε το Δαχτυλίδι σχεδόν 500 χρόνια πρίν τα γεγονότα του "Χόμπιτ", όταν ψάρευε με τον συγγενή του Ντίγκολ. Όταν ο Ντίγκολ βρήκε το Δαχτυλίδι στον πάτο ενός ποταμού ο Σμίγκολ το απαίτησε ως δώρο γενεθλίων. Όταν όμως ο Ντίγκολ αρνήθηκε, ο Σμίγκολ ήδη επηρεασμένος απ´ το Δαχτυλίδι, τον στραγγάλισε και το πήρε. Ο Σμίγκολ κατάφερε να συγκαλύψει το φονικό και επέστρεψε στην οικογένειά του. Όμως το Δαχτυλίδι είχε ήδη αρχίσει να τον διαφθείρει και η συμπεριφορά του είχε αρχίσει να αλλάζει. Οι συγγενείς του άρχισαν να τον αποκαλούν κοροιδευτικά Γκόλουμ, λόγω του περίεργου βήχα του. Τελικά είχε διαφθαρεί τόσο πολύ, πνευματικά και σωματικά, απ´ το Δαχτυλίδι που τον εκδίωξαν. Για αιώνες, μιας και το Δαχτυλίδι τον είχε κάνει αθάνατο, ο Γκόλουμ περιπλανιόταν στις ερημιές και τρεφόταν με ό,τι έβρισκε, όπως ωμά ψάρια και Γκόμπλιν. Με τον καιρό ο Γκόλουμ ξέχασε την έλλογη φύση του και μετατράπηκε σε κτήνος. Απέκτησε επίσης σύνδρομο διπλής προσωπικότητας, με την μία να εμφανίζεται καλόκαρδη και αφελής, σαν μικρό παιδί και την άλλη να είναι πονηρή, έξυπνη και κακιά. Επίσης του δημιουργήθηκε και μια αφύσικη λατρεία για το Ένα Δαχτυλίδι το οποίο αποκαλεί "πολύτιμό μου" (my precious). Τελικά κατέληξε στην σπηλιά κάτω απ' τα Ομιχλώδη Όρη όπου και τον συνάντησε ο Μπίλμπο Μπάγκινς. Μιλάει με ασυνήθιστο τρόπο, συνήθως στο α' πρόσωπο πληθυντικού αριθμού όταν αναφέρεται στον εαυτό του. Επίσης, χρησιμοποιεί παράγωγες λέξεις δικής του επινόησης παρόμοιες με τις αντίστοιχες. Για παράδειγμα, λέει "tricksy" αντί για tricky(= πονηρός). Συνήθως προσθέτει την κατάληξη -es στο τέλος των λέξεων στον πληθυντικό αριθμό, με αποτέλεσμα να δημιουργεί λέξεις όπως "hobbitses" αντί για hobbits (= χόμπιτ) και "birdses" αντί για birds (=πουλιά). Εμφανίζεται στο lego dimenishios και στο lego the lord of the rings σαν παίκτης βιντεο παιχνίδια.

Κατηγορία:Ο Άρχοντας των Δαχτυλιδιών (χαρακτήρες)
Κώστας Κατσουράνης

Ο Κώστας Κατσουράνης (Πάτρα, 21 Ιουνίου 1979) είναι Έλληνας πρώην διεθνής ποδοσφαιριστής. Θεωρείται ως ένας από τους καλύτερους Έλληνες ποδοσφαιριστές της γενιάς του, όπως και όλοι όσοι συμμετείχαν στην κατάκτηση του Euro 2004. Από τον Απρίλιο του 2021, είναι αθλητικός διευθυντής στην ΠΑΕ Νίκη Βόλου.
Σαρία

Με τον όρο Σαρία (αραβικά: شريعة,‎ ) ή Ισλαμικός Νόμος εννοείται ο ισλαμικός θρησκευτικός κώδικας διαβίωσης. Είναι εμπνευσμένη από το Κοράνιο και χρησιμοποιείται ως αναφορά στο ισλαμικό δίκαιο, αλλά και τον ισλαμικό τρόπο ζωής γενικότερα. Ετυμολογικά σημαίνει "ο δρόμος προς την πηγή ύδατος" από το ρήμα «shara'a» (شرع), που σύμφωνα με το "Λεξικό του Ιερού Κορανίου" του Αμπντούλ Μανάν Ομάρ σχετίζεται με την ιδέα ενός συστήματος θείου νόμου, μιας ατραπού πίστης και πρακτικής.
Α΄ κατηγορία ποδοσφαίρου ανδρών Κύπρου 2008-09

Η Α΄ κατηγορία ποδοσφαίρου ανδρών Κύπρου 2008-09 ήταν η 70η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε o ΑΠΟΕΛ για 20η φορά στην ιστορία του.
Περικλέους Επιτάφιος

Ο Περικλέους Επιτάφιος ή Επιτάφιος του Περικλή είναι το απόσπασμα από το έργο «Ιστορία του Πελοποννησιακού Πολέμου» του αρχαίου Αθηναίου ιστορικού Θουκυδίδη στο οποίο παρατίθεται ο λόγος που ο Περικλής εκφώνησε το 430 π.Χ. για τους πρώτους νεκρούς του Πελοποννησιακού πολέμου.

Ο λόγος βρίσκεται στο δεύτερο βιβλίο του έργου (2.35 έως 2.44) και περιλαμβάνει ένα φλογερό ύμνο στην Αθηναϊκή δημοκρατία και στην αγάπη του Αθηναίου προς την ελευθερία. Το παρακάτω απόσπασμα αναφέρεται συχνά σε πολεμικούς επικήδειους, καθώς είναι εξαιρετικό παράδειγμα απόδοσης τιμών στους νεκρούς: 

: (2. 43)
("Διότι τάφος των επιφανών ανδρών είναι κάθε τόπος, και δε σώζεται το όνομά τους μόνο σε επιγραφές στην πατρίδα τους, αλλά διατηρείται η ανάμνησή τους και στις ξένες χώρες, πιο πολύ στη μνήμη και στις καρδιές των ανθρώπων παρά στα γραπτά μνημεία και στους τάφους.") (ελεύθερη απόδοση)
Διαγωνισμός Τραγουδιού Eurovision 1994

Ο Διαγωνισμός Τραγουδιού Eurovision 1994 ήταν ο 39ος Διαγωνισμός Τραγουδιού Eurovision και πραγματοποιήθηκε στις 30 Απριλίου 1994 στο Θέατρο Πόιντ στο Δουβλίνο της Ιρλανδίας. Μέχρι το 2019, ήταν η τελευταία φορά που πραγματοποιήθηκε ο διαγωνισμός τον Απρίλιο. Οι παρουσιαστές ήταν οι Σίνθια Νι Εμχέρτσου και Τζέρι Ράιαν. Το ζευγάρι παρουσίασε όλη τη βραδιά στα Γαλλικά, στα Αγγλικά και στα Ιρλανδικά. Η Ιρλανδία κέρδισε το διαγωνισμό για τρίτη συνεχόμενη φορά, όταν οι Πωλ Χάρρινγκτον και Τσάρλι ΜακΓκέττιγκαν ήταν οι νικητές με ένα τραγούδι γραμμένο από τον Μπρένταν Γκράχαμ, το "Rock 'n' Roll Kids". Αυτή ήταν η έκτη νίκη -ρεκόρ- για την Ιρλανδία, δίνοντάς της τον αριθμό ρεκόρ για νίκες στο Διαγωνισμό Τραγουδιού της Eurovision, καθώς επίσης ήταν και τη δεύτερη φορά που η Ιρλανδία κέρδισε στην έδρα της. Ήταν επίσης η πρώτη φορά - και μέχρι σήμερα η μόνη φορά - που ο διαγωνισμός είχε κερδηθεί από την ίδια χώρα σε τρία συνεχόμενα χρόνια.

Για πρώτη φορά στην ιστορία της Eurovision, η ψηφοφορία έγινε μέσω δορυφόρου αντί μέσω τηλεφώνου και, ως αποτέλεσμα, οι θεατές μπορούσαν να δουν τους εκπροσώπους βαθμών στην οθόνη.

Η ενδιάμεση διαλλειματική πράξη-παράσταση ήταν η πρώτη παράσταση του εντυπωσιακού ιρλανδικού χορού Riverdance, με τους Γιαν Μπάτλερ, Μάικλ Φλάτλεϊ.
Κράι Περμ

To Κράι Περμ (ρωσικά: Пе́рмский край) — είναι ένα από τα υποκείμενα της Ρωσικής Ομοσπονδίας, και ανήκει στο "Ομοσπονδιακό Διαμέρισμα του Βόλγα (Πριβόλζσκιϊ)".

Διοικητικό του κέντρο είναι η πόλη του Περμ (991.162 κάτοικοι - απογρ. 2010).

Συνορεύει με τη Δημοκρατία των Κόμι, την Περιφέρεια Κίροφ, τη Δημοκρατία των Ουντμούρτ, τη Δημοκρατία του Μπασκορτοστάν και την Περιφέρεια Σβερντλόφσκ.

Ιδρύθηκε την 1 Δεκεμβρίου του 2005 ως αποτέλεσμα της ενοποίησης της Περιφέρειας του Περμ και του Αυτόνομου Θύλακα του Κόμι-Περμ σύμφωνα με τα αποτελέσματα δημοψηφίσματος που πραγματοποιήθηκε στις 7 Δεκεμβρίου 2003.

Κυβερνήτης είναι ο Ντμίτρι Μαχόνιν από τις 6 Φεβρουαρίου 2020, διορισμένος από τον πρόεδρο της Ρωσίας.
Γιώργος Δεληκάρης

Ο Γιώργος Δεληκάρης (γεννήθηκε στις 22 Ιουλίου 1951 στον Πειραιά) είναι Έλληνας πρώην διεθνής ποδοσφαιριστής που μεσουράνησε τη δεκαετία του '70. Αγωνίστηκε κατά κύριο λόγο στον Ολυμπιακό και στο τέλος της καριέρας του στον Παναθηναϊκό. Ένας από τους κορυφαίους Έλληνες ποδοσφαιριστές όλων των εποχών, ψηφίστηκε ως ο τέταρτος καλύτερος Έλληνας ποδοσφαιριστής από την Ε.Π.Ο. για το εορτασμό των 50 χρόνων της ΟΥΕΦΑ το 2003.
Λουκάς Παπαϊωάννου

O Λουκάς Παπαϊωάννου (γεν. 1941) είναι παλαίμαχος καλαθοσφαιριστής του Πανιωνίου, στον οποίο αγωνίστηκε τη δεκαετία του ’60, πρώην προπονητής μπάσκετ και επί δεκαετίες αθλητικογράφος της ραδιοφωνίας και τηλεόρασης έχοντας μεταδώσει πολλές μεγάλες διοργανώσεις.
Κομμουνιστική Οργάνωση Μπολσεβίκων Λενινιστών Ελλάδας - Αρχειομαρξιστών

Η Κομμουνιστική Οργάνωση Μπολσεβίκων Λενινιστών Ελλάδας - Αρχειομαρξιστών ήταν τροτσκιστική αρχειομαρξιστική οργάνωση που δραστηριοποιήθηκε κατά την περίοδο 1929-1934.
ΦΚ Σαχτάρ Ντονέτσκ

H ΦΚ Σαχτάρ Ντονέτσκ (ουκρανικά: ФК Шахтар Донецьк) είναι ποδοσφαιρική ομάδα της Ουκρανίας με έδρα την πόλη Ντονέτσκ. Μαζί με την Ντιναμό Κιέβου είναι οι δύο ισχυρότερες ομάδες του ουκρανικού ποδοσφαίρου. Έχει κατακτήσει 11 πρωταθλήματα Ουκρανίας, 12 κύπελλα Ουκρανίας και 4 κύπελλα Ε.Σ.Σ.Δ.. 

Σημαντικότερη στιγμή στην ιστορία της Σαχτάρ είναι η κατάκτηση του κυπέλλου UEFA το 2009 απέναντι στην γερμανική Βέρντερ Βρέμης. Η Ομάδα από την ίδρυση της, χρησιμοποίησε το όνομα «Σταχάνοβετς» (Стахановець) όπου υπήρχε μέχρι το 1946 ενώ αργότερα μετονομάστηκε σε «Σαχτάρ» ή «Σαχτιόρ» (Шахтар / Шахтёр) οπότε και απέκτησε το σημερινό της όνομα.
Κόωνας

Στην ελληνική μυθολογία με το όνομα Κόωνας (Κόων) είναι γνωστός ένας Τρώας πολεμιστής που έλαβε μέρος στον Τρωικό Πόλεμο. Ο Κόων ήταν ένας από τους «Αντηνορίδες», δηλαδή τους 11 ή 18 γιους του Αντήνορα, και σκοτώθηκε σε μάχη του πολέμου αυτού από τον Αγαμέμνονα. Καθώς αναφέρεται στην "Ιλιάδα" του Ομήρου.
Χαλιφάτο Ρασιντούν

Το Χαλιφάτο Ρασιντούν (632-661 μ.Χ., αραβικά: الخلافة الراشدية) ή Πατριαρχικό Χαλιφάτο, τόπος κυριαρχίας των τεσσάρων πρώτων χαλίφηδων της ιστορίας του Ισλάμ, ιδρύθηκε μετά το θάνατο του Μωάμεθ το 632 μ.Χ. Στην ακμή του, τα σύνορα του χαλιφάτου εκτείνονταν στη Βόρεια Αφρική, την Αραβική Χερσόνησο και τα υψίπεδα του Ιράν. Είναι το πρώτο χαλιφάτο στη μακρά διαδοχή των δυναστειών και εμιράτων της ισλαμικής αυτοκρατορίας. Το χαλιφάτο πήρε το όνομά του από τους επονομαζόμενους "Πατριαρχικούς" ή "ορθά καθοδηγούμενους"-"τέλειους" χαλίφηδες (αραβ. αλ-χιλάφα αρ-ρασιντούν), τους τέσσερεις δηλαδή πρώτους χαλίφηδες μετά το θάνατο του Μωάμεθ, που κυβέρνησαν μέχρι που η εξουσία μετήλθε στα χέρια του Μωαβία Α΄ (αραβ. Μουαουίγια), ιδρυτή του Χαλιφάτου των Ομεϋαδών.
Κραταιίδα

Στην ελληνική μυθολογία με το όνομα Κραταιίδα (Κραταιίς) είναι γνωστή μία από τις Νύμφες, η μητέρα του θαλάσσιου τέρατος Σκύλλα. Η Κραταιίδα αναφέρεται στην "Οδύσσεια" του Ομήρου.

Τόσο στην "Οδύσσεια", όσο και στον Απολλώνιο τον Ρόδιο (Δ 829) και στον Αλκίφρονα (Ι, 18, 3) το όνομα τονίζεται στην προπαραλήγουσα (την "Κράταιιν") για να διακρίνεται από το επίθετο "κραταιίς" "κραταιή, η δύναμη που επικρατεί των άλλων." Κατά τη γνώμη μερικών μελετητών η Κραταιίδα προσωποποιεί τη φυσική βία γενικότερα, ενώ σύμφωνα με άλλους την τεράστια δύναμη των θαλάσσιων κυμάτων.
Κρήθωνας

Στην ελληνική μυθολογία με το όνομα Κρήθωνας (Κρήθων) είναι γνωστός ένας από τους Αχαιούς πολεμιστές που έλαβαν μέρος στον Τρωικό Πόλεμο εναντίον των Τρώων. Καταγόταν από τις Φηρές της Μεσσηνίας. Ο Κρήθωνας, που ήταν γιος του βασιλιά Διοκλέους και αδελφός του Ορσιλόχου, σκοτώθηκε μαζί με τον αδελφό του στον πόλεμο αυτό από τον Αινεία ("Ιλιάδα", ραψωδία Ε, στίχοι 542 κ.ε.).
Ταμπούν

Το Ταμπούν ή GA (Αιθυλικό διμεθυλικό αμιδοφωσφορικό κυάνιο) είναι μία εξαιρετικά τοξική ουσία. Είναι διαφανές, άγευστο υγρό με αμυδρή φρουτώδη οσμή. Επειδή επιδρά εύκολα στην κανονική λειτουργία του νευρικού συστήματος των θηλαστικών, έχει ταξινομηθεί ως παράγοντας νεύρων. Ως χημικό όπλο, έχει ταξινομηθεί στα Όπλα Μαζικής Καταστροφής από τα Ηνωμένα Έθνη σύμφωνα με την υπ’ αριθμόν 687 απόφαση των Ηνωμένων Εθνών, έτσι η παραγωγή και η αποθήκευσή του είναι απαγορευμένη από την Συνθήκη Χημικών Όπλων του 1993. Το ταμπούν είναι το πρώτο που ανακαλύφθηκε από την αποκαλούμενη σειρά G παραγόντων νεύρων, μαζί με το GB (σαρίν), το GD (σομάν) και το GF(κυκλοσαρίν). 
Το ταμπούν είναι ένα άχρωμο προς καφέ υγρό (εξαρτάται από την ποιότητα). Είναι πτητικό (εξατμίζεται δηλαδή εύκολα σε κανονική θερμοκρασία), ωστόσο λιγότερο από το σαρίν ή το σομάν. Το ταμπούν μπορεί επίσης να χρησιμοποιηθεί για να μολύνει το νερό, αφού διαλύεται σχετικά εύκολα σε αυτό.

Το ταμπούν μπορεί εύκολα να καταστραφεί με χλωρίνη (υποχλωριώδες νάτριο, NaClO), ωστόσο έτσι παράγεται το, επίσης δηλητηριώδες, αέριο χλωριούχο κυάνιο.
Γκόταρντ Χάινριτσι

Ο Γκόταρντ Χάινριτσι (συναντάται επίσης και ως "Χαϊνρίτσι" και λιγότερο συχνά ως "Χαϊνρίκι", "Gotthard Fedor August Heinrici", 25 Δεκεμβρίου 1886 – 10 Δεκεμβρίου 1971) ήταν Γερμανός στρατιωτικός. Ήταν αρχιστράτηγος της Βέρμαχτ κατά τον Β' Παγκόσμιο Πόλεμο και ένας από τους 160 αποδέκτες του Σταυρού των Ιπποτών του Σιδηρού Σταυρού με Φύλλα Δρυός και Ξίφη. 

Γεννημένος στο Γκούμπινεν, Ανατολική Πρωσία, και γιος Ευαγγελικού πάστορα, ήταν βαθιά θρησκευόμενος, και εξίσου συντηρητικός. Πολέμησε κατά τον Α' Παγκόσμιο Πόλεμο και μετά τον τραυματισμό του στη μάχη του Βερντέν (1916) έλαβε επιτελικές θέσεις. Παρέμεινε στο γερμανικό στρατό του Μεσοπολέμου, λαμβάνοντας πάλι κυρίως επιτελικές θέσεις. 

Κατά τον Β' Παγκόσμιο Πόλεμο, ο Χάινριτσι διοίκησε το XXXXIII Σώμα Στρατού, με το οποίο διακρίθηκε ιδιαίτερα στις εκστρατείες της Γαλλίας (1940) και κατά τα πρώτα στάδια της γερμανικής εισβολής στη Σοβιετική Ένωση (1941). Έπαιξε σημαίνοντα ρόλο στη μάχη της Μόσχας (Χειμώνας 1941/42) όπου κατόρθωσε να σταθεροποιήσει το μέτωπο έξω από τη Μόσχα. Ηγήθηκε της 4ης Στρατιάς στον κεντρικό τομέα του μετώπου, αλλά λόγω της αντίθεσής του στη ναζιστική πολιτική της «καμένης γης» στην Ανατολή έπεσε στη δυσμένεια του Χέρμαν Γκέρινγκ και τον Αδόλφου Χίτλερ και παραμερίστηκε. Μετά από αρκετούς μήνες ανενεργούς υποχρεωτικής παραμονής στη Βοημία, επανήλθε και διοίκησε μια φερώνυμη Ομάδα Στρατιάς στην Ουγγαρία (1944-1945) απέναντι σε υπέρτερες Σοβιετικές δυνάμεις. Αναδείχτηκε κατά τη μάχη του Βερολίνου, κατά τη διάρκεια της οποίας ανέλαβε να κρατήσει το μέτωπο του Όντερ, ως διοικητής της Ομάδας Στρατιών «Βιστούλας», και για τη μάχη στα Υψώματα Ζέελοβ. Προσπαθώντας να περιορίσει τις άσκοπες καταστροφές υποδομών που διέταζε η παραπαίουσα ναζιστική ηγεσία, όπως και τις απώλειες στρατιωτών σε απέλπιδα μέτωπα, απαλλάχθηκε από τα καθήκοντά του λίγες ημέρες πριν την άνευ όρων συνθηκολόγηση της Γερμανίας (8 Μαΐου 1945). Αν και υπήρξε από τους καλύτερους στρατιωτικούς ηγέτες που αναδείχτηκαν κατά τον Β' Παγκόσμιο Πόλεμο, παραμένει σχεδόν άγνωστος ως σήμερα, αποτελώντας έτσι έναν από τους πιο παραγνωρισμένους στρατηγούς του Β' Παγκοσμίου Πολέμου.

Περιήλθε κατόπιν σε βρετανική αιχμαλωσία, περνώντας τα τρία επόμενα χρόνια σε στρατόπεδα υψηλόβαθμων αιχμαλώτων πολέμου πριν την απελευθέρωσή του. Επέστρεψε στη Γερμανία και πέθανε στη Βάδη-Βυρτεμβέργη, δώδεκα ημέρες πριν τα 85α γενέθλιά του.
Κώστας Χριστοφιλόπουλος

<br>

Ο Κώστας Χριστοφιλόπουλος γεννήθηκε στη Δάφνη Μεσσηνίας, του δήμου Πεταλιδίου και κατοικεί στη Νέα Πεντέλη. Είναι ποιητής και συγγραφέας ταξιδιωτικών κειμένων, δημοσιογράφος μέλος της Ε.Σ.Η.Ε.Α., δημιουργός ντοκιμαντέρ.
Νιτρικό οξύ

Το Νιτρικό οξύ (HNO3), είναι ισχυρά διαβρωτικό και τοξικό οξύ. Αν έρθει σε επαφή με την επιδερμίδα δύναται να προκαλέσει σοβαρά εγκαύματα. Είναι άχρωμο όταν είναι εντελώς καθαρό, αλλά πρακτικά εμφανίζει κιτρινωπό χρώμα λόγω της παρουσίας οξειδίων του αζώτου.

Αραιό διάλυμα νιτρικού οξέος είναι γνωστό από το Μεσαίωνα ως ακουαφόρτε (ιταλικά: "acquaforte", το οποίο σημαίνει "ισχυρό νερό").

Σημείωση: ο όρος "ακουαφόρτε", έχει χρησιμοποιηθεί λανθασμένα και για προϊόντα του εμπορίου στα οποία το κύριο συστατικό ήταν αραιό διάλυμα υδροχλωρικού οξέος.

Το ακουαφόρτε είναι ισχυρό οξύ και ισχυρό οξειδωτικό και γι' αυτό πιο αποτελεσματικό, συνήθως, στο καθάρισμα και την απολύμανση. Μεταξύ άλλων διαβρώνει χαλκό, άργυρο και μόλυβδο, που δεν διαβρώνει το υδροχλωρικό οξύ, που είναι ισχυρότερο οξύ αλλά πολύ ασθενέστερο οξειδωτικό. Κατά τη χρήση του εκλύει αποπνικτικά οξείδια του αζώτου, και κατά συνέπεια χρειάζεται προσοχή.

Το νιτρικό οξύ σε ανάμειξη αναλογίας 1:3 με το υδροχλωρικό οξύ δίνει το μείγμα που αποκαλείται βασιλικό νερό, η μόνη ουσία που διαβρώνει τον χρυσό και τον λευκόχρυσο.
Πρωτάθλημα ποδοσφαίρου Σερβίας

Το Πρωτάθλημα ποδοσφαίρου Σερβίας, επίσημα Σουπερλίγκα (σερβικά: Суперлига / Superliga), είναι το πρωτάθλημα για τις κορυφαίες επαγγελματικές ομάδες ποδοσφαίρου της Σερβίας. Υπεύθυνη για τη διεξαγωγή του πρωταθλήματος είναι η Σουπερλίγκα Σερβίας (Суперлига Србије).

Διοργανώνεται από την περίοδο 1992-93, αντικαθιστώντας το πρωτάθλημα της Γιουγκοσλαβίας μετά την διάλυση της Γιουγκοσλαβίας, ως το πρωτάθλημα ποδοσφαίρου αρχικά της Ομοσπονδιακής Δημοκρατίας της Γιουγκοσλαβίας, από την περίοδο 2003-04 της Σερβίας και Μαυροβουνίου και από την περίοδο 2006-07, όταν αποσχίστηκε το Μαυροβούνιο, της Σερβίας. Η Παρτιζάν Βελιγραδίου έχει κατακτήσει περισσότερες φορές (16) τον τίτλο της πρωταθλήτριας και ακολουθεί με 12 ο Ερυθρός Αστέρας Βελιγραδίου, ενώ μόνο η Όμπιλιτς κατάφερε μία φορά να σπάσει την κυριαρχία των αιωνίων αντιπάλων της χώρας.
Μπόσκο Μπάλαμπαν

Ο Μπόσκο Μπάλαμπαν (κροατ.: "Boško Balaban ") (γεν. 1978), είναι διεθνής επιθετικός ποδοσφαιριστής από την Κροατία. Από τον Ιούνιο 2009 αγωνίζεται στον Πανιώνιο. Είναι ικανός σκόρερ, έχει ύψος 1,83 και φέρει το παρατσούκλι «Σούπερ Μπόσκο».
Δήμος Κουτσοποδίου

Ο Δήμος Κουτσοποδίου ήταν δήμος του νομού Αργολίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Ο δήμος λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Άργους-Μυκηνών. Είχε έκταση 121.000 στρέμματα. Δημιουργήθηκε σύμφωνα με το νόμο 2539/1997 από την συνένωση των κοινοτήτων Βρουστίου (και οικισμός Σταθαίικων), Σχινοχωρίου, Μαλαντρενίου και Κουτσοποδίου.

Ο Δήμος Κουτσοποδίου σύμφωνα με την απογραφή του 2001 (ΦΕΚ 715/12-6-2002) είχε πληθυσμό 3.575 κατοίκους εκ των οποίων αναλυτικά σε κάθε τοπικό διαμέρισμα:

: Δ.δ. Κουτσοποδίου [ 2.277 ]
::* Κουτσοπόδι [ 1.908 ]
::* Αγία Αικατερίνη [ 47 ]
::* Αεροδρόμιο [ 60 ]
::* Πανόραμα [ 201 ]
::* Σύνορο [ 61 ]
: Δ.δ. Βρουστίου [ 355 ]
::* Σταθαίικα [ 260 ]
::* Βρούστι [ 40 ]
::* Χαντάκια [ 55 ]
: Δ.δ. Μαλαντρενίου -- Μαλαντρένι [ 540 ]
: Δ.δ. Σχινοχωρίου (τ. Σχοινοχωρίου) [ 403 ]
::* Σχινοχώρι (τ. Σχοινοχώριον) [ 381 ]
::* Χέλμης [ 22 ]

Η έδρα του Δήμου είναι το Δημοτικό Διαμέρισμα Κουτσοποδίου όπου στεγάζονται όλες οι Διοικητικές Υπηρεσίες του Δήμου.
Πρβα Λίγκα

Το Πρωτάθλημα ποδοσφαίρου Κροατίας (κροατικά: "Prva hrvatska nogometna liga"), γνωστή και ως Πρβα Λίγκα ("MAXtv Prva Liga" για εμπορικούς λόγους), ξεκίνησε την περίοδο 1991-92 και αποτελεί την κορυφαία ποδοσφαιρική διοργάνωση στην Κροατία. Ως το 1991 οι ομάδες της χώρας μετείχαν στο Πρωτάθλημα ποδοσφαίρου Γιουγκοσλαβίας και είχαν πρωταγωνιστικό ρόλο. Ένα πρωτάθλημα Κροατίας είχε διοργανώσει και το φιλοναζιστικό καθεστώς στα χρόνια του πολέμου. Από την σεζόν 2005-06, η Ντιναμό Ζάγκρεμπ εξελίχθηκε σε μόνιμη κυρίαρχο του πρωταθλήματος αριθμώντας 11 σερί τίτλους, μέχρι να της σπάσει το σερί η Ριέκα το 2017.
Βάσια Παναγοπούλου

Η Βάσια Παναγοπούλου (Μυτιλήνη 6 Οκτωβρίου 1966) είναι Ελληνίδα ηθοποιός, σκηνοθέτιδα, μεταφράστρια και θεατρική επιχειρηματίας.
Δήμος Ασκληπιείου

400px|right|thumb|Αρχαίο θέατρο Επιδαύρου
Ο Δήμος Ασκληπιείου ήταν δήμος του νομού Αργολίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Ο δήμος λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Επιδαύρου. Βρισκόταν στο κέντρο του νομού και συνόρευε με τους δήμους Ναυπλίου στα δυτικά, τον δήμο Μιδέας στα βόρεια, τον δήμο Επιδαύρου στα ανατολικά και τον δήμο Ασίνης στα νότια και δυτικά. Ο δήμος είχε πληθυσμό 4.804 κατοίκους σύμφωνα με την απογραφή του 2001 και καταλάμβανε έκταση 179,3 τ.χλμ.. Πρωτεύουσα του δήμου ήταν το Λυγουριό που ήταν και το μεγαλύτερο χωριό του δήμου.
Μεγάλη Σοβιετική Εγκυκλοπαίδεια

Η Μεγάλη Σοβιετική Εγκυκλοπαίδεια ( ή БСЭ) είναι μία από τις μεγαλύτερες και περιεκτικότερες εγκυκλοπαίδειες στα ρώσικα. Υπήρξαν τρεις εκδόσεις της ενώ εκδίδονταν από το σοβιετικό κράτος.
Grey's Anatomy

Το Grey's Anatomy (ελληνικός τίτλος: "Μαθήματα Ανατομίας") είναι αμερικανική δραματική ιατρική τηλεοπτική σειρά. Μεταδόθηκε στο ABC και χρησιμοποιήθηκε για την αντικατάσταση της σειράς "Boston Legal" στις 27 Μαρτίου του 2005. Ο τίτλος της σειράς είναι βασισμένος στο κλασικό ιατρικό βιβλίο "Η Ανατομία του Γκρέι" ("Gray's Anatomy"). Η σειρά εστιάζει στη ζωή της Δρ. Μέρεντιθ Γκρέι, την οποία υποδύεται η Έλεν Πομπέο, που άρχισε την καριέρα της ως χειρουργός στο φανταστικό νοσοκομείο Seattle Grace στο Σιάτλ της Ουάσινγκτον.

Το "Grey's Anatomy" έχει γνωρίσει μεγάλη κριτική επιτυχία, συγκεντρώνοντας μεταξύ άλλων δύο Χρυσές Σφαίρες (Καλύτερης δραματικής σειράς 2007 και καλύτερης δεύτερης γυναικείας ερμηνείας 2006), καθώς και δύο Βραβεία Έμμυ (Καλύτερου casting 2006 και καλύτερης δεύτερης γυναικείας ερμηνείας 2007), με αποτέλεσμα να είναι η πιο επιτυχημένη ιατρική σειρά όλων των εποχών.

Στις 20 Απριλίου του 2018, η σειρά ανανεώθηκε από το ABC για 15ο κύκλο. Έτσι έγινε η μακροβιότερη ιατρική σειρά στην ιστορία παίρνοντας τον τίτλο από τον προηγούμενο κάτοχο το "ER" (1994-2009) με συνολικά 331 επεισόδια σε διάρκεια 15 κύκλων.

Η σειρά, όπως ανακοινώθηκε από το ABC στις 10 Μαΐου 2019, πρόκειται να συνεχιστεί για 2 ακόμη κύκλους (16-17). Ο 16ος κύκλος έκανε πρεμιέρα στις 27 Σεπτεμβρίου 2019 στις ΗΠΑ και, στην Ελλάδα, από τις 2 Οκτωβρίου μέσω του συνδρομητικού καναλιού FOX Life.

Στην Ελλάδα, έχουν προβληθεί οι περισσότεροι κύκλοι της σειράς, αρχικά μέσω του ANT1, μετέπειτα στο Μακεδονία TV, προσωρινά στο Alter και στον ΣΚΑΪ. Τα τελευταία χρόνια, η σειρά προβάλλεται από τη συχνότητα του Alpha.

Το χρονικό διάστημα Νοέμβριος - Δεκέμβριος 2019, μεταδιδόταν ο 15ος κύκλος της σειράς, σε Α' τηλεοπτική προβολή.

Από τις 22 Ιουνίου 2020, προβάλλεται σε Α' τηλεοπτική μετάδοση ο 16ος κύκλος.
Κορινθιακό κράνος

thumb|Μπρούτζινο κορινθιακό κράνος. Staatliche Antikensammlungen (Κρατική Αρχαιολογική Συλλογή), Μόναχο
Το Κορινθιακό κράνος εμφανίζεται για πρώτη φορά τον 7ο αι. π.Χ. και είναι γνωστό μέχρι σήμερα ως το κατεξοχήν αρχαίο ελληνικό πολεμικό κράνος. Γνώρισε μεγάλη διάδοση και πέρα από τα γεωγραφικά σύνορα της αρχαίας Ελλάδας. 

Ο Ηρόδοτος αναφέρει ότι το κράνος αυτό έχει την καταγωγή του από την Κόρινθο, αν και ήταν διαδεδομένο και στην υπόλοιπη Ελλάδα. Η τέχνη της κατασκευής του ήταν παρόμοια με την τέχνη κατασκευής μεταλλικών σκευών και απαιτούσε μεγάλη δεξιοτεχνία. Πιθανότατα κατασκευάζονταν από ένα σφυρηλατημένο κομμάτι μπρoύτζου (κρατέρωμα), και έχοντας βάρος 1-2 κιλά. Ο τύπος αυτός είχε υποστεί μεταβάσεις ανά τους αιώνες από την πρώιμη απλοϊκή μέχρι την βελτιωμένη ανατομική με οπές για καλύτερη ακουστικότητα. Όσον αφορά την διακόσμηση τους, τα ευρήματα, οι αγγειογραφίες αλλά και οι σωζόμενες γραφές μας υποδεικνύουν ότι τοποθετούσαν λοφία από τρίχες αλόγου στο πάνω μέρος του κράνους. Επίσης παρατηρούμε ανάγλυφες και εγχάρακτες διακοσμήσεις, όπως: φρύδια, άνθη, ζώα, μυθολογικά πλάσματα κλπ.
Κουρσάρος

Κουρσάρος ονομαζόταν κατά το Μεσαίωνα και τους πρώτους αιώνες της σύγχρονης εποχής, ο ιδιώτης που σε περίοδο πολέμου λάμβανε από τις νόμιμες αρχές ενός κράτους το δικαίωμα να λαφυραγωγεί εμπορικά πλοία που έφεραν εχθρική σημαία. Η πράξη της λαφυραγώγησης υπ' αυτές τις συνθήκες ονομαζόταν κούρσα, όπως και τα λάφυρα.

Η λέξη προέρχεται από το γαλλικό "corsaire" που σε ελεύθερη μετάφραση σήμαινε «αυτός που διαθέτει άδεια καταδρομής» (lettre de course) - στα αγγλικά οι αντίστοιχοι όροι ήταν "privateer" και "letter of marque". Η άδεια δινόταν μόνο από επίσημο κρατικό φορέα και συνήθως όριζε συγκεκριμένη χρονική διάρκεια ισχύος της, τις περιοχές όπου επιτρεπόταν η δράση, την εθνικότητα των πλοίων που μπορούσαν να «κουρσευθούν» και - το σημαντικότερο - το ποσοστό της λείας που θα έπρεπε να αποδοθεί από τον κουρσάρο στο κράτος, το βασιλιά ή το φορέα που την εξέδωσε.

Με τη σημερινή ματιά ο κουρσάρος ήταν πειρατής με κρατική υποστήριξη, όμως κατά το παρελθόν η κούρσα αποτέλεσε μια πολύ διαδεδομένη και νόμιμη πρακτική. Αξιοποιώντας την, ένα κράτος μπορούσε να προκαλεί προβλήματα στο εμπόριο και τον ανεφοδιασμό του εχθρού χωρίς να απασχολεί το πολεμικό ναυτικό του, καθώς και να αποκομίζει λάφυρα (πλοία, πολύτιμα μέταλλα, εμπορεύματα) ως ποσοστό. Εάν πάλι κάποια προσπάθεια αποτύγχανε, το οικονομικό και ανθρώπινο κόστος δεν θα το επωμιζόταν ο στρατός, αλλά ο ιδιώτης που τη χρηματοδότησε.

Ιδιαίτερα στον ανταγωνισμό των μεγάλων ευρωπαϊκών δυνάμεων για την Καραϊβική μεταξύ 16ου-18ου αιώνα, η κούρσα αποτέλεσε σημαντικό ρυθμιστικό παράγοντα των ισορροπιών. Δεδομένου ότι ισχυρό στόλο διέθετε μόνο η Ισπανία, οι υπόλοιποι στράφηκαν σε ιδιώτες για να ανακόψουν την κυριαρχία της - έτσι έχουν μείνει στην ιστορία διαβόητοι κουρσάροι όπως οι Άγγλοι Σερ Φράνσις Ντρέικ, Τζων και Ρίτσαρντ Χώκινς, ο Ουαλός Χένρι Μόργκαν, ο Γάλλος Ζαν Μπαρτ ή ο Φεροέζος Μάγκνους Χάινασον. Επίσης κατά την Αμερικανική Επανάσταση (1775 έως 1783), πολλές εξεγερμένες πολιτείες επέτρεψαν σε ιδιώτες να κουρσεύουν πλοία των Βρετανών ή άλλων πολιτειών που υποστήριζαν τη βρετανική εξουσία - ο αριθμός τους υπολογίζεται κοντά στους 55.000 άνδρες.

Οι κουρσάροι τέθηκαν εκτός νόμου κατά το Διεθνές Δίκαιο με τη Διακήρυξη των Παρισίων (1856), με την οποία οι Μεγάλες Δυνάμεις της εποχής θέσπισαν νέους κανόνες στη Ναυσιπλοΐα και στο μεταξύ τους ανταγωνισμό. Εκεί συμφωνήθηκε η αμοιβαία κατάργηση της κούρσας ως θεσμού απόσπασης λείας στο διηνεκές.
Fox Life

Tο Fox Life είναι ένα κανάλι που ανήκει στη Fox Networks Group. Το Fox Life ξεκίνησε από την Ιταλία, αλλά έχει αποκτήσει φανατικό κοινό σε πάνω 35 χώρες όπου έχει παρουσία, μπαίνοντας σε περισσότερα από 25 εκατομμύρια σπίτια σε χώρες όπως η Ελλάδα, η Ιαπωνία, η Κορέα, η Ιταλία, η Γαλλία, η Πορτογαλία, η Γερμανία, η Ισπανία, η Λατινική Αμερική, η Πολωνία, η Ρωσία, η Βουλγαρία, η Τουρκία, η Μάλτα και η Κύπρος.

Οι πιο διάσημες και πολυβραβευμένες ξένες σειρές παίζουν σε πρώτη προβολή, 24 ώρες το 24ωρο, 7 μέρες την εβδομάδα. Το πρόγραμμα του Fox Life, στις χώρες που έχει παρουσία, αποτελείται από διεθνείς και τοπικές παραγωγές σειρών με στόχο την ψυχαγωγία υψηλού επιπέδου σεβόμενο πάντα τις ανάγκες του κοινού. Κωμωδίες, κοινωνικές, δραματικές και αισθηματικές σειρές πρώτης προβολής, reality & lifestyle shows καθώς και σειρές μυστηρίου και περιπέτειες συνιστούν το πρόγραμμά του καναλιού. Περιλαμβάνοντας τα πιο επιτυχημένα τηλεοπτικά προγράμματα διεθνώς, το Fox Life θεωρείται ένα από τα αγαπημένα κανάλια γυναικών, αλλά και ανδρών, στις χώρες που εκπέμπει.
Β΄ κατηγορία ποδοσφαίρου ανδρών Κύπρου 1999-00

Η Β΄ κατηγορία ποδοσφαίρου ανδρών Κύπρου 1999-00 ήταν η 45η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Διγενής Ακρίτας Μόρφου για 2η φορά στην ιστορία του.
Β΄ κατηγορία ποδοσφαίρου ανδρών Κύπρου 1997-98

Η Β΄ κατηγορία ποδοσφαίρου ανδρών Κύπρου 1997-98 ήταν η 43η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Ολυμπιακός για 2η φορά στην ιστορία του.
Β΄ κατηγορία ποδοσφαίρου ανδρών Κύπρου 1998-99

Η Β΄ κατηγορία ποδοσφαίρου ανδρών Κύπρου 1998-99 ήταν η 44η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η Αναγέννηση Δερύνειας για 1η φορά στην ιστορία της.
Β΄ κατηγορία ποδοσφαίρου ανδρών Κύπρου 1996-97

Η Β΄ κατηγορία ποδοσφαίρου ανδρών Κύπρου 1996-97 ήταν η 42η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η ΑΕΛ για 1η φορά στην ιστορία της.
Μπάρνετ ΦΚ

Η Μπάρνετ ΦΚ (αγγλικά: "Barnet F.C.", ) είναι αγγλική ποδοσφαιρική ομάδα που εδρεύει στο Λονδίνο. Τα χρώματα της ομάδας είναι το πορτοκαλί και το μαύρο. Ο σύλλογος αγωνίζεται στης κατηγορίες του συστήματος ποδοσφαιρικών πρωταθλημάτων Αγγλίας. Η έδρα της είναι το Underhill Stadium.
Διονύσης Χιώτης

Ο Διονύσης Χιώτης είναι Έλληνας πρώην διεθνής ποδοσφαιριστής που αγωνιζόταν στη θέση του τερματοφύλακα.
Φραντσέσκο Ρέντι

Ο Φραντσέσκο Ρέντι ("Francesco Redi", Αρέτσο, 18 Φεβρουαρίου 1626 - Πίζα, 1 Μαρτίου 1697) ήταν Ιταλός γιατρός. Είναι περισσότερο γνωστός για μια σειρά από πειράματα που εξέδωσε το 1668 ως "Experienza Intorno all Generazione degl'Insetto" ("Πειράματα πάνω στην Δημιουργία των Εντόμων") το οποίο θεωρείται το πρώτο βήμα στην κατάρριψη της αυτόματης γένεσης - θεωρίας που είναι γνωστή και ως Αριστοτέλεια αβιογένεση. Την εποχή του η επικρατούσα άποψη ήταν ότι τα σκουλήκια θα δημιουργούνταν από το σάπιο κρέας.
Γ΄ κατηγορία ποδοσφαίρου ανδρών Κύπρου 2009-10

Η Γ΄ κατηγορία ποδοσφαίρου ανδρών Κύπρου 2009-10 ήταν η 39η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε ο Χαλκάνορας Ιδαλίου για 2η φορά στην ιστορία του.
Χρήστος Κόντης

Ο Χρήστος Κόντης είναι παλαίμαχος Έλληνας ποδοσφαιριστής που αγωνίστηκε ως αμυντικός σε ελληνικές και κυπριακές ομάδες.
Vim

Ο Vim είναι ένας επεξεργαστής κειμένου δημιουργημένος από τον Bram Moolenaar το 1991 αρχικά για το λειτουργικό σύστημα της Amiga. Το όνομα "Vim" είναι ακρώνυμο του VI iMproved, επειδή η εφαρμογή δημιουργήθηκε ως μία επέκταση του επεξεργαστή κειμένου vi με πολύ περισσότερες λειτουργίες ώστε να χρησιμεύει και στην επεξεργασία πηγαίου κώδικα εφαρμογών.
Σκυρόδεμα

μικρογραφία|Σκυρόδεμα
Το σκυρόδεμα είναι κονίαμα (δηλαδή μείγμα ορυκτών αδρανών, νερού, συνδετικών, τυχόν πρόσθετων), όπου για συνδετικό χρησιμοποιείται τσιμέντο.
Χρύσης Μιχαήλ

Ο Χρύσης Μιχαήλ είναι ποδοσφαιριστής και αγωνίζεται στην θέση του μέσου. Άρχισε την καριέρα του από την ακαδημία της 
ΑΕΛ Λεμεσού και εξελίχθηκε σαν ένα από τα καλύτερα ταλέντα της Κύπρου. Μετά από 6 χρόνια στην ΑΕΛ και όταν τέλειωνε το συμβόλαιο του, το Α.Π.Ο.Ε.Λ. του πρόσφερε συμβόλαιο με πολύ υψηλές απολαβές και έτσι υπόγραψε με την ομάδα της Λευκωσίας. 

Είναι ένας από τους καλύτερους παίκτες που έπαιξαν στην ΑΕΛ και κατάφερε να γίνει ένας από τους πιο αγαπητούς παίκτες της Λεμεσού ακόμα και σήμερα που αγωνίζεται στο Α.Π.Ο.Ε.Λ.. Επίσης είναι από τους πιο σταθερούς παίκτες που παίζουν στην Εθνική Κύπρου όπου ήδη μετρά 56 συμμετοχές και βρίσκεται στην 9η θέση με τις περισσότερες συμμετοχές στην Εθνική Στις 27/12/2012 ανακοινώθηκε ως ο νέος προπονητής της Ελπίδας Αστρομερίτη.
Μάριος Ηλία

Ο Μάριος Ηλία είναι Κύπριος ποδοσφαιριστής, γεννημένος στη Λευκωσία στις 14 Απριλίου 1979. Αγωνίζεται στη θέση του πλάγιου αμυντικού.
Γκίσεν

Το Γκίσεν (γερμ. "Gießen") είναι πόλη στο κέντρο της Έσσης στην Γερμανία επί του ποταμού Λαν, νότια του Κάσσελ και βόρεια της Φρανκφούρτης. Το Γκίσεν είναι πρωτεύουσα της διοικητικής περιφέρειας Γκίσεν και έχει 75.000 κατοίκους. 

Το 1607 ιδρύθηκε το Πανεπιστήμιο του Γκίσεν ως ανταγωνιστικό σε αυτό της γειτονικής πόλης Μάρμπουργκ που απέχει περίπου 30 χλμ. Ο χημικός Γιούστους φον Λίμπιχ (γερμ."Justus von Liebig") δίδαξε εκεί από το 1824 έως το 1852 και από το 1879 έως το 1888 ο Βίλχελμ Κόνραντ Ρέντγκεν.

Το 1977 ο δήμος του Γκίσεν και ο δήμος του Βέτσλαρ (15 χλμ. μακριά) ενώθηκαν υπό το όνομα "Stadt Lahn" (Πόλη του Λαν) και σκοπό της δημιουργίας μιας μεγαλούπολης. Το πείραμα απέτυχε λόγου ότι οι πολίτες και τον δυο πόλεων αισθανόντουσαν "ριγμένοι". Δυο χρόνια μετά ο δήμος καταργήθηκε.
Ερμής Αραδίππου

Ο Ερμής Αραδίππου είναι κυπριακή ποδοσφαιρική ομάδα από την Αραδίππου, της επαρχίας Λάρνακας. Ιδρύθηκε το 1958. Η ομάδα μετράει 13 συμμετοχές στην Α΄ κατηγορία, το ανώτατο ποδοσφαιρικό πρωτάθλημα της Κύπρου, μία παρουσία σε τελικό Κυπέλλου Κύπρου, μία ευρωπαϊκή συμμετοχή και μία κατάκτηση του Super Cup.
Γ΄ κατηγορία ποδοσφαίρου ανδρών Κύπρου 2008-09

Η Γ΄ κατηγορία ποδοσφαίρου ανδρών Κύπρου 2008-09 ήταν η 38η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε ο Ακρίτας Χλώρακας για 2η φορά στην ιστορία του.
Μαρίνος Σατσιάς

Ο Μαρίνος Σατσιάς είναι Κύπριος προπονητής ποδοσφαίρου. 

Από τον Μάιο του 2017 είναι προπονητής της Ομόνοιας Αραδίππου. 

Κατά την ποδοσφαιρική του καριέρα υπήρξε αρχηγός του Α.Π.Ο.Ε.Λ. και αγωνιζόταν στην θέση του μεσοαμυντικού. Στα 20 χρόνια της καριέρας του από το 1995 μέχρι το 2014 έπαιξε μόνο στον Α.Π.Ο.Ε.Λ..